
Број: 02 - __________                                                                                                П Р Е Д Л О Г
_______ 2025 година
С к о п ј е

ЗАПИСНИК
од Десетата седница на Управниот одбор на
Фондот за здравствено осигурување на Република Северна Македонија,
одржана на 7 април 2025 година со почеток во 10,10часот 
по пат на конференциска врска, 
согласно член 20 на Деловникот за работата на Управниот одбор

Присутни членови на Управниот одбор:
· [bookmark: _Hlk184113351][bookmark: _Hlk100059169]д-р Бесник Хамити- претставник од Министерсто за здравство–претседател;
· д-р Димитар Димитриевски - претставник од здружението на пензионерите– член;
· Маја Чемерикиќ Велковска– претставник од Организацијата на потрошувачи – член;
· проф. д-р Калина Гривчева Старделова- претставник од Фармацевтска комора на Македонија – член;
· Трпе Деаноски- претставник од Сојузот на синдикатите на Македонија – член;
· Бранко Азески- претставник од Сојуз на стопански комори на Македонија – член.

Отсутни членови на Управниот одбор:
· [bookmark: _Hlk177543659]Ирена Петковски- претставник од Министерството за финансии – заменик на претседателот.

Присутни од ФЗОРСМ:
· Сашо Клековски, ВД Директор на ФЗОРСМ;
· Бранко Аџигогов, ВД Директор на ФЗОРСМ;
· Христо Трповски, раководител на одделението за регрес и судски постапки,во својство на лице одговорно за организирање на работата на Управниот одбор на ФЗОРСМ;
·  Даниела Јовческа - Ѓуровска, раководител на одделението за здравствено осигурување и нормативно правни работи, во својство на  лице кое го заменува лицето одговорно за организирање на работата на Управниот одбор на ФЗОРСМ;                                                                                        
· Емилија Младеновска,со овластување деловен секретар во својство на записничар.

Седницата ја отвори и водеше претседателот Бесник Хамити. На почетокот извести дека седницата е закажана како итна, согласно со член 11 став 9 на Деловникот за работата на Управниот одбор. Потоа утврди дека се присутни шест членови на Управниот одбор, со што условите за полноважно работење и одлучување се исполнети, и го прочита претходно доставениот 

П Р Е Д Л О Г - Д Н Е В Е Н  Р Е Д

1. [bookmark: _Hlk181777882]Одлука за утврдување на вредноста на бодот во примарната здравствена заштита.

Управниот одбор го прифати предлогот дневен ред и  за седницата едногласно го усвои следниот


Д Н Е В Е Н  Р Е Д

1. [bookmark: _Hlk194918666]Одлука за утврдување на вредноста на бодот во примарната здравствена заштита. 

Потоа се пристапи кон разгледување на единствената точка на дневниот ред.

ТОЧКА 1 - Одлука за утврдување на вредноста на бодот во примарната здравствена заштита

[bookmark: _Hlk98228839]Директорот Клековски, ги информираше членовите на Управниот одбор за денешната точка на дневниот ред која се однесува на зголемување на бодот за капитација кај лекарите во примарната здравствена заштита за дејноста по општа медицина, примарната здравствена заштита за дејноста гинекологија и примарната стоматолошка здравствена заштита. Истакна дека оваа зголемување е со цел да се надмине негативниот тренд на затварање на ординациите од примарна здравствена заштита особено во руралните средини  бидејќи  се повеќе се губи интересот кај докторите да работат како матични лекари. Укажа дека во период од 2020-2025 за 20% е зголемена капитацијата кај лекарите по општа медицина и гинекологија.  Посочи дека со ова зголемување се очекува зголемување на квалитетот на услугите кај матичните лекари и оптимизирање на упатувањето на повисоко ниво на здравствена заштита.Се предлага усвојување на измена на вредноста на бодот во примарната здравствена заштита за дејноста општа медицина и  за дејноста гинекологија да се зголеми од 75 денари на 100 денари или за 33 проценти додека за примарната стоматолошка здравствена заштита да се зголеми од 61 денар на 75 денари. 

Димитар Димитриевски, истакна дека хронолошки гледано зголемувањето кај избраните  стоматолози е поголемо од зголемувањето на избраните лекари.

 Бесник Хамити, истакна дека многу надлежности се префрлаат на матичните лекари  и дека ова зголемување кај  лекарите е со цел да се охрабрат да работат и поголем обем на здравствени услуги, да се обучат за работа со ЕХО апаратот со цел да ги задржат пациентите на примарно ниво и да не мора истите да се препраќаат на повисоко ниво на здравствена заштита. 

Директорот Аџигогов, појасни дека зголемувањето кај општите стоматолози е поради тоа што нивното барање за зголемување на партиципацијата не е прифатено од страна на Фондот. Укажа и на тоа дека ако се зголеми партиципацијата тогаш ќе поскапат и услугите на осигурените лица што би било оптеретување за нив особено во помалите места. Истакна дека со ова зголемување на капитациониот бод стоматолозите се приближуваат до матичните лекари и укажа на фактот дека во 2009 година, стоматолозите за пломбирање со нано композит добија можност да наплатуваат партиципација од 600 денари.

Калина Гривчева Старделова, како претставник  на трите комори, го изнесе ставот на Стоматолошката комора на РС Македонија кои генерално изразуваат задоволство од донесената одлука за зголемување на капитациониот бод, но воедно истакнуваат дека нивните очекувања се бодот да се зголеми на 85 денари и бараат од Фондот да ги промени цените на услугите кои не се сменети од 2008 година. 

Директорот Клековски, истакна дека интересот  за работа на лекарите да работат како избрани стоматолози е поголем од интересот да работат  како избрани лекар по општа медицина што покажува дека висината на капитацијата на стоматолозите не е проблем. Укажа и на тоа дека во моментов има приватни ординации по општа медицина кои се соочуваат со потешкотии да најдат  медицинска сестра како дел од лекарскиот тим поради што Фондот им излезе во пресрет со промена на условите со склучување на анекс на договорите со овие здравствени установи. Укажа и на тоа дека со ова предвидено покачување на капитациониот бод ќе се воспостави и изедначеност и еднаков третман на медицински сестри во јавното и во приватното здравство, ќе се зголемат контролите и ќе се наметне потребата за зголемување на продуктивноста во делот на општата медицина. Укажа и на тоа дека не треба да има дискриминација на здравстените работници во сите нивоа на здравствена заштита.

Калина Гривчева Старделова, посочи дека како претставник на лекарската фела го поддржува покачувањето на капитација, но покажа резервираност во тоа колку во реалноста ова покачување ќе доведе до отварање на нови ординации, со оглед на тоа дека административната постапка за добивање на лиценца за работа е подолготраен процес. Приговараше и на работењето на синдикатот во процесот на зголемување на платите во јавното здравство, од аспект на тоа дека платите на  медицинските сестри со факултет се изедначени со платите на лекарите кои имаат поголеми одговорности од медицинските сестри. 

Бесник Хамити, укажа на тоа дека се работи за сериозно покачување на капитациониот бод кај лекарите и кај стоматолозите и сето тоа е во пресрет на дополнителните обврски кои им се наметнуваат во смисла на следење на протоколите за определени заболувања и реформите кои се предвидени да се спроведат во примарната здравстена заштита.

Директорот Клековски, укажа на тоа дека линеарното зголемување на платите во јавното здравство беше по барање на синдикатот.  Истакна дека на овој начин реално зголемување односно 50% има кај најниското ниво на работни места односно кај хигиеничарките и кај помошниот персонал. Укажа и на тоа дека следното зголемување на платите треба да биде регулирано со измена на колективниот договор и дека треба да се внимава на компресијата на платите. 

Калина Гривчева Старделова, посочи дека се повеќе доктори не сакаат да бидат членови на Синдикатот и го повтори ставот дека медицинската сестра не треба да има поголема плата од докторот  бидејќи нивната одговорност и статус не е иста односно за да некој биде доктор треба да студира шест години и да полага државен испит. Истакна дека многу од пациените од јавните здравствените установи од градовите низ државата ги испраќаат пациентите на лекување во Универзитетските клиники во Скопје, кои вршат терциерно ниво на здравствена заштита и затоа нивните плати треба да бидат повисоки. 

Трпе Деаноски, истакна дека се согласува со ставот на членот Калина Гривчева Старделова и смета дека во овој случај станува збор за линеарно усогласување, а не за покачување на платите и дека зголемувањето треба да биде процентуално и дека образованието и одговорноста на работните места треба да се цени. Укажа и на тоа дека доколку продолжи ваквиот тренд ќе останеме без стручни и професионални лица.

Калина Гривчева Старделова, со цел да се надмине проблемот истакна дека е потребно да се донесе Закон за плати во кој ќе бидат опфатени платите на вработените на сите нивоа на здравствена заштита.

Бранко Азески, истакна дека дава поддршка на зголемување на капитациониот бод на матичните лекари, но исто така смета дека треба да се најде метод за подобрување на квалитетот на здравствените услуги кои тие ги приужаат кон пациентите. Укажа на тоа дека се работи за сериозно зголемување на бодот и дека за возврат на истото очекува да се подобри квалитетот на услугите на лекарите преку нивна едукација и стимулација која ќе доведе до промена и подобрување на нивниот начин на работа. 

Со тоа дискусијата беше исцрпена и се пристапи кон гласање.
Сите членови на Управниот одбор, гласаа „за“ по предлогот, со што Управниот одбор едногласно донесе

[bookmark: _Hlk195189207]Одлука
за утврдување на вредноста на бодот во примарна здравствена заштита 
(за дејноста општа медицина)

Одлука
за утврдување на вредноста на бодот во примарна здравствена заштита 
(за дејноста гинекологија)

и
             Одлука
за утврдување на вредноста на бодот во примарната стоматолошка здравствена заштита


Со тоа, дневниот ред беше исцрпен по што претседателот Бесник Хамити во 10,50 часот ја заклучи Деветата седница на Управниот одбор на Фондот.

Директорот Аџигогов, истакна дека има повеќе материјали кои чекаат на разгледување од страна на Управниот одбор и дека добар дел од истите се од финансиска природа и поради тоа предложи наредната седница на Управниот одбор да биде на 23 април во 12 часот, кој беше едногласно прифатен од членовите на Управниот одбор. 


                Записничар,                                                             Управен одбор/Këshilli drejtues
    Емилија Младеновска                                                               Претседател/Kryetar,
[bookmark: _Hlk125545888]                                                                                             D-r Besnik Hamiti                                                             

